**Glasba kot likovni motiv**

Pozdravljeni učenci/ke,

ker vem, da vsi radi poslušate glasbo, bo ta naloga kot nalašč za vse.

Slikarjem je glasba že od nekdaj pomenila navdih-ob njej ali zanjo so slikali.

Prav tako so skladatelji ob slikah dobili glasbeni motiv.

Možnost prevajanja se nahaja v doživljanju, natančneje, v podobnem odzivanju na dražljaje podobnih kakovosti, ne glede na to, po katerih čutilih so prispeli do nas.

Pripravite si list, če je možno brezčrtni (primeren je tudi list od koledarja ali

karton), potrebujete še svinčnik, barvice, flomastre, različna pisala – kar

imate na voljo.

Ali kdaj nezavedno čečkate, kadar se s kom pogovarjate ali morda med

poukom? Včasih nas take stvari resnično sprostijo …

Nastavite si svojo najljubšo glasbo, nato pa si to

pesem predvajajte in ustvarjajte na ritme glasbe.

Poslušajte, kaj vam govori, predvsem bolj melodijo kot besedilo.

Ali zaznate kakšna nasprotja, morda ubranost/harmonijo?

Poskušajte se prepustiti glasbi, ustvarjajte, rišite ter barvajte spontano.

**LIKOVNA NALOGA:**

Izberi katerkoli skladbo in jo zbrano poslušaj. Z izbranimi likovnimi izrazili (črte, točke, barve, barvne ploskve, oblike, smer, položaj…) in v poljubni tehniki naslikaj sliko po glasbenem motivu.

**NASVET:** Pazi, da svojega slikanja ne preneseš v ilustracijo. **NASLIKAJ GLASBO!**

Pozoren bodi na naslednje pare:

toplo – hladno

 svetlo – temno

 trdo – mehko

 glasno – tiho

 počasi - hitro

**Kriteriji uspešnosti:**

Uspešen/a bom, ko bom:

* V sliki uporabil/a nasprotne barve (rdeča/zelena, oranžna/modra…).
* Upodobil/a različne oblike.
* Ne bom ilustriral/a.
* Naslikal/a glasbo.
* Sledil/a lastni domišljiji in kreativnosti.
* Opisal/a svojo sliko v nekaj stavkih.

Ko končaš z likovnim ustvarjanjem, fotografiraj svojo sliko in mi jo pošlji na moj e-naslov: brane.lazic@os-volicina.si

BODI USTVARJALEN/A IN OSTANI ZDRAV/A.